stanford-oval/wikipedia huggingface dataset:
August and Everything After
רקע

בשנת 1989 החליט אדם דוריץ, מוזיקאי מתחיל בתקופה קשה בחייו, לצאת לטיול ברחבי אירופה. כשהגיע ליוון התאהב בבחורה אוסטרלית, ולאחר שנפרדו עקב חזרתה לאוסטרליה כתב דוריץ את השיר Anna Begines (הנכלל באלבום). אירוע זה עורר בו את הרצון לחזור לארצות הברית וליצור מוזיקה חדשה. דוריץ שב לקליפורניה, שם החל לנגן ולהקליט שירים עם הגיטריסט דייוויד ברייסון. רבים משירים אלה היוו את הבסיס לאלבום הבכורה של הלהקה שהקימו, קאוניטנג קרואוז.
הלהקה החדשה הופיעה באזור סן פרנסיסקו וצירפה מוזיקאים נוספים, כולם חברים של דוריץ, ובשלב מסוים חתמה על חוזה הקלטות בחברת גפן רקורדס. ההקלטות לאלבום התבצעו, בעצתו של חבר דה בנד רובי רוברטסון, באחוזה בלוס אנג'לס ולא באולפן הקלטות, כמקובל. את ההקלטות ליווה טי-בואן בורנט (T-Bone Burnett), ששימש כמפיק המוזיקלי של האלבום. דוריץ תיאר את חודשי העבודה על האלבום כ"אכזריים, אבל בצורה טובה. היינו צריכים ללמוד שלנגן טוב ולנגן שירים יחד הם שני דברים שונים לחלוטין". האלבום יצא ב-14 בספטמבר 1993, ובעקבותיו יצאה הלהקה לסיבוב הופעות.
עטיפת האלבום מציגה את מילות השיר August and Everything After בכתב יד, אך הלהקה החליטה שלא לכלול אותו באלבום. השיר לא יצא באלבום רשמי, אך הקרואוז מנגנים אותו לעיתים בהופעותיהם.
שירי האלבום

מילות כל השירים נכתבו על ידי אדם דוריץ; הלחנים נכתבו על ידי דוריץ, פרט לשירים בהם נכתב אחרת.
| # | שם השיר | אורך | לחן | תיאור |
| --- | --- | --- | --- | --- |
| 1 | Round Here | 5:32 | דוריץ, ינוסקו, ג'יווט, רולדן, ברייסון | השיר מדבר על אדם מפוחד, שחייו לא מתנהלים כפי שחשב בילדותו. כל הקלישאות ששמע כשהיה ילד ושהיו משמעותיות אז כבר לא רלוונטיות כשהוא מבוגר. הוא עוזב אנשים שחשובים לו, ותוך כדי כך משאיר גם חלקים מעצמו מאחור. דמותה של מריה בשיר מבוססת על דוריץ עצמו, ולא מתייחסת לאישה מסוימת. |
| 2 | Omaha | 3:40 | דוריץ | השיר מתאר השתנות של אנשים בדומה לשינויי העונות בשנה. |
| 3 | Mr. Jones | 4:33 | דוריץ, ברייסון | בניגוד לפירושים רבים ושונים שקיבל, השיר מדבר על דוריץ ומרטי ג'ונס, חברי ילדות, שרוצים להיות מפורסמים ולהצליח בתחום המוזיקה, ועל כל החלומות שיכולו להגשים. בשיר נכתב "כשכולם יכירו אותי, אני לא אהיה כל כך בודד", אך דוריץ עצמו אמר שכבר כשכתב את השיר, לפני שנהיה מפורסם, ידע שהמשפט הזה לא נכון. |
| 4 | Perfect Blue Buildings | 5:01 | דוריץ | תיאור של חיים אפורים, משעממים וחסרי מטרה, בניגוד לשאיפות הלא ממומשות הבאות לידי ביטוי בחזיונות ובחלומות. |
| 5 | Anna Begins | 4:32 | דוריץ, ברייסון, ג'ונס, הוקינס, הולי | השיר נכתב על אנה, בחורה שדוריץ התאהב בה במהלך חופשה ביוון, ועל היכולות להתכחש למציאות כשהיא קשה ומסובכת מדי עד שכבר מאוחר מדי. |
| 6 | Time and Time Again | 5:13 | דוריץ, ברייסון, גילינגהאם, באומן, דיקסון | שיר קודר המדבר על בדידות ומרחבים עצומים, ועל הרצון לשרוף הכל ולעזוב. |
| 7 | Rain King | 4:16 | דוריץ, ברייסון | השיר נכתב בהשראת ספרו של סול בלו, הנדרסון מלך הגשם, ומדבר על תהליך הכתיבה, והרצון לשתף אנשים אחרים ברגשות בלי לחשוש מהתוצאות. |
| 8 | Sullivan Street | 4:29 | דוריץ, ברייסון | נכתב בעקבות מערכת יחסים בלתי אפשרית של דוריץ, על כך שלפעמים חייבים לעזוב מקומות ואנשים, למרות התחושות המנוגדות לכך. |
| 9 | Ghost Train | 4:01 | דוריץ | החיים מתוארים כנסיעה ברכבת מלאת שדים, וקשר בין שני אנשים גורם לכך ששניהם עולים על אותה רכבת עם השדים המקיפים את שניהם. המספר בשיר לא עומד בלחץ ויורד מהרכבת, אך נזכר שוב ושוב ברגע ההתאהבות. |
| 10 | Raining in Baltimore | 4:41 | דוריץ | שיר עצוב ומריר, על אדם שרוצה להיות במקום אחר עם אנשים אחרים, אך למעשה קל לו יותר להיות רחוק, והוא עצמו הגורם למרחק שנראה לעיתים גדול יותר מכפי שהוא באמת. |
| 11 | A Murder of One | 5:44 | דוריץ, ברייסון, מאלי | השיר מדבר, כמו מספר שירים באלבום, על ההבדל בין המחשבות התמימות של ילד על איך חייו יראו, לבין החיים האמיתיים, שמלאים במערכות יחסים הרסניות ולא עומדים בציפיות של אותו הילד. |
שירי האלבום > ההוצאה המחודשת

ב-18 בספטמבר 2007 יצא האלבום בהוצאה מחודשת כדיסק כפול. בחלק הראשון נכללים השירים המקוריים, בעיבוד מחודש של אדם איין וסטפן מרקוסן, ושש רצועות בונוס, בהן ארבע הקלטות מקלטת הדמו של הלהקה וגרסאות כיסוי לשירים של וודי גאת'רי ובליינד למון ג'פרסון. החלק השני מציג הקלטה של ההופעה האחרונה של הלהקה במסגרת סיבוב ההופעות של האלבום, מה-9 בדצמבר 1994 ב"אליזה מונמרט" שבפריז.
שירי האלבום > ההוצאה המחודשת > השירים הנוספים באלבום

Shallow Days‏ – 4:50
Mean Jumper Blues (בליינד למון ג'פרסון) – 4:24
Love and Addiction (דמו) – 4:21
Omaha (דמו) – 3:18
Shallow Days (דמו) – 4:41
This Land Is Your Land (וודי גאת'רי) (דמו) – 3:44
שירי האלבום > ההוצאה המחודשת > השירים באלבום הבונוס

Anna Begins‏ – 5:21
Omaha‏ – 3:43
Jumping Jesus‏ – 3:01
Margery Dreams of Horses‏ – 4:13
Perfect Blue Buildings‏ – 5:18
Round Here‏ – 11:45
Rain King‏ – 4:49
Time and Time Again‏ – 6:16
Ghost Train‏ – 5:38
Children in Bloom‏ – 5:27
A Murder of One‏ – 14:42
Sullivan Street‏ – 5:10
The Ghost in You (ריצ'רד באטלר, טים באטלר) – 3:36
ביקורת ומכירות

האלבום התקבל באהדה רבה על ידי הרוב המוחלט של מבקרי המוזיקה באותה תקופה, שהביעו את הערכתם על כך שלהקה צעירה הקליטה אלבום בכורה מגובש ומבטיח. לאחר צאתה של המדורה המחודשת, חלק מהמבקרים אף הגדילו ואמרו שהאלבום היווה את שיאה היצירתי של הלהקה, שלא הצליחה לשחזר את ההישג
באלבומיה הבאים.
במגזין רולינג סטון נכתב:
ב-11 השירים של August and Everything After,‏ Counting Crows מצליחים להעביר רגשות מורכבים (ולעיתים מייאשים) בחוכמה ובכנות, בלי למחזר קלישאות. העובדה שלהקה צעירה משיגה כל כך הרבה באלבומה הראשון הוא אירוע ששווה לחגוג.
בחודשים לאחר צאת האלבום הוא זכה לתגובות פושרות מהקהל, מכירותיו היו בינוניות והוא הושמע בעיקר בתחנות רדיו שפנו לקהל המבוגר. מגמה זו השתנתה בדצמבר אותה שנה, כשערוץ MTV החל לשדר באינטנסיביות את הקליפ של השיר Mr. Jones. השיר הפך ללהיט, הושמע בתחנות רדיו רבות יחד עם שירים נוספים מהאלבום, וקצב המכירות עלה, והיה למהיר ביותר מאז Nevermind של נירוונה. במרץ 1994 זכה האלבום למעמד של אלבום פלטינה לאחר שנמכרו מיליון עותקים, והוא הגיע למקום ה-4 במצעד הבילבורד לשנה זו. נכון ל-2008 נמכרו מעל ל-7 מיליון עותקים מהאלבום.
ביקורת ומכירות > סינגלים

Mr. Jones, שהביא להכרה עולמית והצלחתה של הלהקה, היה הסינגל הראשון שיצא מהאלבום בשנת 1993, למורת רוחו של דוריץ - "פרט לכך שזה יגרום למכירת עוד כמה אלבומים, בהוצאת Mr. Jones כסינגל יש סכנה ששיר שאני [דוריץ] אוהב ימאס על אנשים בכל העולם.". השיר הגיע למשך שבוע אחד למקום הראשון במצעד האמריקאי.
Round Here‏ (1994) - הגיע למקום ה-7 במצעד האמריקאי.
Rain King‏  (1994) - הגיע למקום ה-4 במצעד האמריקאי.
A Murder of One‏ (1994) - הגיע למקום ה-17 במצעד האמריקאי.
האמנים המשתתפים > חברי הלהקה

אדם דוריץ - שירה, פסנתר, הרמוניקה
דייוויד ברייסון - גיטרה, קולות רקע
מאט מאלי - גיטרה, בס, קולות רקע
צ'ארלי גילינגהאם - פסנתר, האמונד, אקורדיון, צ'מברלין, קולות רקע
סטיב באומן - תופים, קולות רקע
האמנים המשתתפים > משתתפים נוספים

דייוויד אימרגלוק - גיטרה, מנדולינה, גיטרת פדל סטיל, קולות רקע
ביל דילון - גיטרות
דני פונגהייזר - כלי הקשה
טי-בואן בורנט - גיטרה
גארי לוריס - קולות רקע
מארק אולסון - קולות רקע
מריה מק'קי - קולות רקע
הערות שוליים

1 2  The Biggest New Band In America, רולינג סטון, 30 ביוני 1994
1 2  לא ידוע למי שייכות זכויות היוצרים על השיר.
1 2  לא ידוע למי שייכות זכויות היוצרים; השיר בוצע בעבר על ידי להקת Sordid Humor, שכללה את דוריץ, ויקרי, אימרגלוק וטובי הוקינס.
↑  Chris White, August and Everything After Review, BBC
↑  The ARC weekly top 40 archives: April 23, 1994
| --- | --- |
בקרת זהויות :  MusicBrainz release group: 7c2e8889-0050-3b1f-862f-60d1a8f2cf74 
עטיפת ההוצאה המחודשת משנת 2007
F/A-259 סטרייקר

F/A-259 סטרייקר (באנגלית: F/A-259 Striker)  הוא מטוס תקיפה קל, הנמצא בפיתוח משותף של התעשייה האווירית לישראל וחברת אארו וודוכודי, יצרנית המטוסים הגדולה בצ'כיה.
תוכניות פיתוח למטוס הוצגו לראשונה בסלון האווירי בפארנבורו, בריטניה בשנת 2018. המטוס יועד להשתתף בתחרות מטוס התקיפה הקל העתידי של חיל האוויר האמריקני (תוכנית OA-X).
מאפיינים

המטוס מתוכנן על בסיס ה-L-159 של אארו, וצפוי לקבל מערכות אוויוניקה וטכנולוגיות מתקדמות נוספות מבית התעשייה האווירית שיביאו את יכולות המטוס לרמה של דור רביעי. המטוס מתוכנן למשימות תקיפה, לוחמה בעצימות נמוכה, סיור ופטרול וביון.
המטוס צפוי להיות באורך של 12.8 מטר, מוטת כנפיים של 9.75 מטר ומשקל מרבי של 7,982 קילוגרם. כנפי המטוס לא יכללו את מכלי הדלק בקצה הכנף האופייניים למטוסי L-159 במקום זאת כנפי המטוס יכללו תאי דלק פנימיים. המטוס יכלול מנוע האניוול F124 שיקנו למטוס מהירות מרבית של מאך 0.82, סייג רום של 43,000 רגל (13,100 מטר), קצב טיפוס של 10,400 רגל לדקה (52.8 מטר לשנייה), והגבלות ג'י של 8+ (ג'י חיובי) ו- 4- (ג'י שלילי).  כמו כן המטוס מתוכנן לפעול משדות ארעיים ולא סלולים וכולל אופציה להתקנת מערכת תדלוק אווירי.
המטוס יהיה חד-מושבי ויכלול תא טייס מזכוכית מותאם לאמצעי ראיית לילה, שלושה מסכים רב תכליתיים עם ממשק שליטה המעוצב בתפיסת HOTAS, מכ"ם מפתח סינתטי מבית אלתא מערכות. אופציונלית ניתן יהיה לכלול מכ"ם מערך סריקה אלקטרוני מתקדם, מערכת תצוגת כסדה עילית, ומערכת תקשורת לווינית.
המטוס יכלול שבע תחנות חימוש – שלוש מתחת לכל כנף ואחת בגחון המטוס. ויוכל להשתמש במגוון טילי אוויר-אוויר, רקטות וכוורות רקטות, פודי תותחים, פצצות, חימוש מונחה, ומכלים נתיקים. המטוס יוכל גם לשאת פודים לתקיפה וביון. הצפי למשקל חימוש מרבי למטוס הוא 2,722 קילוגרם.
מטוס הניסוי

התעשייה האוורית קיבלה מחברת Aero Vodochody מטוס  L-39 אלבטרוס, מספר זנב 4X-CFM המשמש כפלטפורמה לניסויי טיסה עבור הפרויקט.
מטוס אארו L-39 אלבטרוס 4X-CFM בטיסת ניסוי.
אארו L-39 אלבטרוס 4X-CFM בהכנות לטיסת ניסוי מנמל התעופה בן-גוריון
אארו L-39 אלבטרוס 4X-CFM חונה בנמל התעופה בן-גוריון
ראו גם

אלניה איירמאק'י M-346
יאקובלב Yak-130
טקסטרון איירלנד סקורפיון
Hot n Cold

Hot n Cold (בעברית: חם וקר) הוא סינגל של זמרת הפופ קייטי פרי שיצא לאור ב-30 בספטמבר 2008. הסינגל נכתב על ידי קייטי פרי, ד"ר לוק ומקס מרטין. השיר מהווה את הסינגל השני מתוך אלבום האולפן השני של פרי, One of the Boys.
השיר מתאר מערכת יחסים לא יציבה, כשבן הזוג בשיר מובא כלא יציב ומשתנה כל הזמן (חם וקר, כן ולא, בפנים ובחוץ). השיר הגיע למקום השלישי במצעד בילבורד הוט 100 ולמקומות גבוהים במצעדים שונים ב-15 מדינות. השיר יצא גם בגרסה של זנדאיה קולמן.
רקע וכתיבה

"Hot n Cold" הוא הסינגל השני והרצועה השביעית מן האלבום One of the Boys. השיר הגיע למקום השלישי במצעד ארצות הברית כשב-14 בנובמבר הגיע למקום הראשון בתחנות הרדיו. הסינגל הוא אחד מתוך העשרה הנמכרים ביותר בכל הזמנים ומכר יותר מ-4.72 מיליון הורדות דיגיטליות.
ב-29 באוגוסט הכינה פרי הצגת בכורה של השיר בטלוויזיה. פרי התראיינה ל"רדיו 1" ואמרה כי הסינגל יהיה ההמשך ללהיט הקודם שלה באנגליה ואוסטרליה, "I Kissed a Girl". השיר אף צונזר בכמה תחנות רדיו בהן החליפו בשיר את המילה "bitch" (בשורה "You PMS, like a bitch, I would know") למילה אחרת או שמילה זו הוסרה כליל. גרסת רמיקס לשיר הופיעה במשחק "Tap Tap Revenge" לאייפון. השיר הוצג גם כפותח את מופע YouTube לייב בנובמבר 2008.
השיר היה מועמד לפרס גראמי לביצוע הווקאלי הנשי הטוב ביותר.
בשנת 2010 הופיעה פרי עם השיר בגרסה מיוחדת לסדרת הטלוויזיה "רחוב סומסום". לאחר תלונות רבות על כך שהקטע לא מתאים לילדים, המפיקים לא שידרו אותו.
השיר אף נכלל בפסקול הסרט "האמת המכוערת".
בנוסף, בפרסומות לסרט "Inside Out" מבית היוצר של דיסני, הופיע פזמון השיר.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 321 |  |
וידאו קליפ

הקליפ של השיר צולם בכנסיית כריסטיאן בצפון הוליווד, ובו פרי נמצאת בחתונתה עם בן זוגה, אותו מגלם אלכסנדר רודריגז. בתחילת הקליפ, לפני שמתחיל השיר, נשאלת פרי על ידי הכומר אם תרצה להתחתן והיא מסכימה בעוד בן זוגה מהסס לענות לשאלת הכומר. בשלב זה מתחיל השיר, ותוך כדי שמתנגן השיר בן הזוג בורח מפרי, תוך שהיא רודפת אחריו כשלצידה רקדניות הלבושות ככלות. לאחר שמסתיים השיר, נראית שוב הכנסייה, בשלב בו אלכסנדר נשאל אם ירצה להתחתן עם קייטי, הוא משיב שירצה להתחתן והשניים רצים ביחד החוצה. הקליפ גרף מעל 1.002 מיליארד צפיות (נכון ל-30 בנובמבר 2020).
מיקומי שיא

השיר זכה להצלחה במצעדים והגיע לפסגת המצעדים של ארצות הברית, הממלכה המאוחדת, אוסטרליה, קנדה וישראל שם הגיע למקום השני במצעד השבועי של מדיה פורסט.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 4 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 3 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 4 |  |
|  ישראל | מדיה פורסט ישראל | 2 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 5 |  |
|  סלובקיה | ČNS IFPI | 1 |  |
|  ספרד | PROMUSICAE | 13 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 1 |  |
|  צרפת | SNEP | 10 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 1 |  |
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  מידע על Hot n Cold, באתר המצעד האוסטרי, ארכיון
↑  מידע על Hot n Cold, באתר המצעד האיטלקי, ארכיון
↑  מידע על Hot n Cold, באתר המצעד הגרמני
↑  מידע על Hot n Cold, באתר מצעד דנמרק
↑  מידע על Hot n Cold, באתר המצעד הנורווגי
↑  מידע על Hot n Cold, באתר המצעד של ניו זילנד
↑  מידע על Hot n Cold, באתר המצעד הספרדי
↑  מידע על Hot n Cold, באתר המצעד הפיני
↑  מידע על Hot n Cold, באתר המצעד הצרפתי, ארכיון
↑  מידע על Hot n Cold, באתר המצעד השוודי
| קייטי פרי |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Katy Hudson • One of the Boys • Teenage Dream • Prism • Witness • Smile • 143 |  |
| הוצאות מחודשות | Teenage Dream: The Complete Confection |  |
| מיני-אלבומים | Ur So Gay • MTV Unplugged |  |
| אלבומי וידאו | The Prismatic World Tour Live |  |
| סיבובי הופעות | "Hello Katy Tour" • "California Dreams Tour" • "Prismatic World Tour" • "Witness: The Tour" • "The Lifetimes Tour" |  |
| רצפי הופעות | "Play" |  |
| ערכים קשורים | ראסל בראנד (בעל לשעבר) • אורלנדו בלום (ארוס) |  |
| קייטי פרי – סינגלים |
| --- | --- | --- |
| One of the Boys | "I Kissed a Girl" • "Hot n Cold" • "Thinking of You" • "Waking Up in Vegas" |  |
| Teenage Dream | "California Gurls" • "Teenage Dream" • "Firework" • "E.T." • "Last Friday Night (T.G.I.F.)" • "The One That Got Away" • "Hummingbird Heartbeat" • "Pearl" |  |
| Teenage Dream: The Complete Confection | "Part of Me" • "Wide Awake" |  |
| Prism | "Roar" • "Unconditionally" • "Dark Horse" • "Birthday" • "This Is How We Do" |  |
| Witness | "Chained to the Rhythm" • "Bon Appétit" • "Swish Swish" • "Save as Draft" • "Hey Hey Hey" |  |
| Smile | "Never Really Over" • "Small Talk" • "Harleys in Hawaii" • "Never Worn White" • "Daisies" • "Smile" • "Cry About It Later" • "Not the End of the World" |  |
| 143 | "Woman's World" |  |
| סינגלים שיווקיים | "Ur So Gay" • "Not Like the Movies" • "Circle the Drain" • "Peacock" • "Walking on Air" • "Every Day Is a Holiday" • "What Makes a Woman" |  |
| סינגלים אחרים | "Rise" • "Cozy Little Christmas" • "365" • "Electric" • "When I'm Gone" |  |
| שיתופי פעולה | "Starstrukk" • "If We Ever Meet Again" • "Who You Love" • "Feels" • "Con Calma (Remix)" |  |
| --- | --- |
בקרת זהויות :  MusicBrainz release group: 780a3a56-575c-3cab-9438-9df78e901dfd  MusicBrainz work: f3b0fa2d-f22c-35f6-808a-768ee8e42122  VIAF: 4449158369767401460003   WorldCat (עם VIAF): 4449158369767401460003
Fugues

| --- | --- |

 סוגה:  מדיה הקשורה ל-LGBTI+ 
 תאריכי הופעה:  אפריל 1984 – הווה (כ־40 שנה) 
 שפה:  צרפתית, אנגלית 
 מדינה:  קנדה 
 ISSN:  0831-1625
 www.fugues.com
 
Fugues הוא מגזין אקטואליה ולייף סטייל להט"בי קנדי בצרפתית ואנגלית, המתפרסם מדי חודש במונטריאול, מאז אפריל 1984.
למגזין, שיוצא בהוצאת Éditions Nitram, יש תפוצה של למעלה מ-255,000 בחודש.
היסטוריה

המגזין נוסד כמגזין לגברים הומוסקסואלים על ידי מרטין האמל באפריל 1984, כתגובה לפשיטה משטרתית על הבר Bud’s.
בספטמבר 2002, האמל העביר את הבעלות על המגזין לייבס לפונטיין, העורך הנוכחי של המגזין.
הערות שוליים

↑  Par Annabelle Blais (26 ביולי 2012). "Fugues à travers le temps". Métro. ארכיון מ-2022-12-28. נבדק ב-24 באוקטובר 2015. {{cite web}}:  (עזרה)
↑  "1984, ce fut l'année de... La descente de Bud's". Fugues (בצרפתית). אורכב מ-המקור ב-24 בספטמבר 2015. נבדק ב-24 באוקטובר 2015. {{cite web}}:  (עזרה)
↑  Gay Guide Toronto Fugues (ארכיון)
1 2  Qui nous sommes, Fugues (ב־Canadian French) (ארכיון)
1912

הטיטאניק
שנת 1912 היא השנה ה-12 במאה ה-20. זוהי שנה מעוברת, שאורכה 366 ימים. 1 בינואר 1912 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים

ינואר
1 בינואר – יסוד הרפובליקה הסינית
6 בינואר – ניו מקסיקו מצטרפת לארצות הברית בתור המדינה ה-47
8 בינואר – ייסוד הקונגרס הלאומי האפריקני
9 בינואר – ארצות הברית פולשת להונדורס
12 בינואר – פורצת שביתת הטקסטיל של לורנס בארצות הברית. השביתה שאורגנה על ידי איגוד פועלי התעשייה של העולם כללה 20,000 פועלים (כמעט כל העיר) מ-51 לאומים שונים
פברואר
4 בפברואר – החייט והממציא פרנץ רייכלט נהרג כאשר קפץ ממגדל אייפל בניסיון להוכיח יעילותה של חליפת מצנח שהמציא
12 בפברואר – קיסר סין האחרון פויי ("שוואנטונג") נאלץ לוותר על כיסאו בעקבות המהפכה הרפובליקנית של סון יאט-סן
14 בפברואר – אריזונה מצטרפת לארצות הברית
16 בפברואר – צילום הסרט הנע הראשון ממטוס על ידי Frank Trenholm Coffin מעל העיר ניו יורק
26 בפברואר – כורי הפחם בבריטניה מכריזים על שביתה
מרץ
1 במרץ – אלברט בארי מבצע לראשונה צניחה ממטוס
3 במרץ – נוסדה הדסה, הסתדרות נשים ציוניות באמריקה
12 במרץ – ז'אנט לאו מייסדת בג'ורג'יה את תנועת הצופים לבנות בארצות הברית
12 במרץ – הוקמה הממשלה הזמנית של הרפובליקה הסינית בנאנג'ינג כשבראשה עומד סון יאט-סן כנשיא זמני
16 במרץ – לורנס אוטס, חבר משלחת לקוטב הדרומי אשר חלה, מקריב עצמו למען חבריו, עוזב את אוהל המשלחת ואומר: "אני רק יוצא החוצה, ייתכן ואתעכב זמן מה"
30 במרץ – עבד אל חפיד סולטאן מרוקו חותם עם צרפת על הסכם פס שהופך את מרוקו למדינת חסות צרפתית, ומתפטר מתפקידו
31 במרץ – מושלמת בניית הספינה טיטניק בבלפסט, צפון אירלנד, בדיוק 3 שנים לאחר תחילת בנייתה
אפריל
10 באפריל – הטיטניק יצאה מנמל סאות'המפטון שבאנגליה לשיט הראשון והיחיד שלה
11 באפריל – הונחה אבן היסוד לטכניקום של חיפה, כיום הטכניון
14 באפריל – הספינה "טיטניק" פוגעת בשעה 23:40 (לפי שעונה) בקרחון בעת הפלגת הבכורה שלה באוקיינוס האטלנטי
15 באפריל – הספינה "טיטניק" טובעת אחרי שפגעה בקרחון בעת הפלגת הבכורה שלה באוקיינוס האטלנטי
17 באפריל – פורצות פרעות התריתל כנגד היהודים בעיר פאס שבמרוקו
מאי
5 במאי – נפתחת אולימפיאדת סטוקהולם
13 במאי – מוקם חיל האוויר המלכותי – חיל האוויר של בריטניה
31 במאי – חיילי מארינס אמריקנים נוחתים בקובה
יוני
6 ביוני – התפרצות הר הגעש נובהרופטה באלסקה. ההתפרצות המתועדת השנייה בגודלה בהיסטוריה
אוגוסט
8 באוגוסט – מוקמת חברת סרטי יוניברסל
14 באוגוסט – כוחות הנחתים של ארצות הברית פולשים לניקרגואה כדי לסייע לממשלה הפרו-אמריקאית שהוקמה לאחר התפטרותו של חוזה סנטוס זלייה שלוש שנים קודם לכן
24 באוגוסט – אלסקה הופכת לשטח של ארצות הברית
25 באוגוסט – קוומינטנג, המפלגה הלאומנית הסינית, נוסדה
נובמבר
28 בנובמבר – אלבניה מכריזה על עצמאותה ונפרדת מן האימפריה העות'מאנית
נפטרו

ינואר
22 בינואר – יוסף ויתקין, איש חינוך ופעיל ציוני (נולד ב-1876)
25 בינואר – דמיטרי מיליוטין, שר המלחמה הרוסי (נולד ב-1816)
פברואר
10 בפברואר – ג'וזף ליסטר, רופא אנגלי ואבי שיטת החיטוי (נולד ב-1827)
מרץ
17 במרץ – אנה פילוסופובה, פילנתרופית ופמיניסטית רוסיה (נולדה ב-1837)
29 במרץ – רוברט פלקון סקוט, מגלה ארצות בריטי (נולד ב-1868)
30 במרץ – קרל מאי, סופר גרמני (נולד ב-1842)
אפריל
12 באפריל – קלרה ברטון, אחות צבאית ומייסדת הצלב האדום האמריקאי (נולדה ב-1821)
15 באפריל – אדוארד סמית', רב-החובל של הטיטניק (נולד ב-1850)
20 באפריל – ברם סטוקר, סופר אירי (נולד ב-1847)
מאי
14 במאי – יוהאן אוגוסט סטרינדברג, סופר, מחזאי וצייר שוודי (נולד ב-1849)
16 במאי – גאורג, דוכס לויכטנברג (נולד ב-1852)
16 במאי – שמואל בק, רב גרמני (נולד ב-1834)
30 במאי – וילבור רייט, חלוץ תעופה ואחד מממציאי המטוס (נולד ב-1867)
יוני
1 ביוני – יעקב גוגבשווילי, איש חינוך, סופר ילדים ועיתונאי; מייסד הפדגוגיה המדעית של גאורגיה (נולד ב-1840)
יולי
1 ביולי – הרייט קווימבי, הטייסת האמריקאית הראשונה (נולדה ב-1875)
17 ביולי – אנרי פואנקרה, מתמטיקאי צרפתי (נולד ב-1854)
אוגוסט
13 באוגוסט – ז'יל מאסנה, מלחין צרפתי (נולד ב-1842)
אוקטובר
22 באוקטובר – יואל משה סלומון, ממקימי פתח תקווה (נולד ב-1838)
דצמבר
21 בדצמבר – דוד צבי מילר, בלשן, חוקר המקרא וחוקר המזרח הקדום (נולד ב-1846)
ראו גם

1912 במוזיקה‎
1912 במדע‎
1912 בקולנוע‎
1912 בספורט‎
ילידי 1912‎
נפטרים ב-1912‎
August

| --- | --- |
 שיר בביצוע טיילור סוויפט
 מתוך האלבום Folklore
 יצא לאור:  24 ביולי 2020
 תאריך הקלטה:  2020
 שפה:  אנגלית
 אורך:  4:21
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט, ג'ו אלווין
"August" (בעברית: "אוֹגוּסט") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וג'ק אנטונוף והופק על ידי אנטונוף, סוויפט וג'ו אלווין. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
עם יציאתו, "August" זכה לביקורות חיוביות מטעם מבקרי המוזיקה, תוך שנאמר עליו כי הוא "קצבי ובו נעשו שימוש במכשירים מוזיקליים שונים, תוך שהוא עצמו מלא בתקווה". כמו כן, פורסם כי הוא השיר השני בטרילוגיית "שירי משולש האהבה" שבאלבום. השיר הופיע במקום התשיעי במצעד שירי הספוטיפיי העולמי וצבר למעלה מ-5 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 21 מיליון השמעות.
הרכב ומילים

שלוש הרצועות - "Cardigan",‏ "August" ו-"Betty" - מציגות סיפור של משולש אהבה, משלוש נקודות מבט שונות בשלושה שלבים שונים של החיים. השיר August הוא נקודת מבטה של הצלע השלישית במשולש האהבה, אשר מאוהבת בנער בשם ג'יימס שאיתו בילתה את הקיץ, בידיעה שליבו שייך לנערה אחרת.
את השיר הקליטה סוויפט במהלך שנת 2020, בדומה לשאר שירי האלבום Folklore.
ביקורת

ריצ'רד ריפלקטס מ-Medium כתב כי "השיר הוא השיר השני בטרילוגיית האהבה בגיל ההתבגרות, עליה סוויפט שרה". הוא הוסיף ואמר כי "הסיפור בשיר מסופר מנקודת מבטה של "הפילגש"; אחת מהדמויות המוזכרות באלבום, ביחד עם דמויות נוספות שמוזכרות בשירים האחרים". ביאנג הוליווד נכתב כי השיר הוא "רצועה בלתי נשכחת באלבום ואחת מהרצועות הבולטות ביותר בו". כתבת המוזיקה קלי מארי כתבה כי "השיר הוא הרצועה השמינית באלבום ואני חייבת לציין שכל מי שמאזין לו, צריך להתמקד בו". ב-30 בדצמבר 2020, פורסם דורג השיר במקום החמישי ברשימת "שירי השנה של 2020", שפורסמה על ידי רולינג סטון.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| פיצ'פורק | המוזיקה הטובה ביותר לשנת 2020 על פי קוראי פיצ'פורק | 74 |  |
| רולינג סטון | סיכום שנה: 50 השירים הטובים ביותר לשנת 2020 | 5 |  |
| רולינג סטון | כל 206 השירים של טיילור סוויפט, לפי דירוג | 5 |  |
| שיקגו טריביון | 50 השירים הטובים ביותר לשנת 2020 | נכלל |  |
| BuzzFeed | 167 השירים הטובים ביותר של טיילור סוויפט, לפי דירוג | 9 |  |
| Complex | השירים הטובים ביותר בשנת 2020 על פי אדווין אורטיז | 2 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 72 |  |
| Interns | השירים הטובים ביותר לשנת 2020 | נכלל |  |
| NME | השירים הטובים ביותר של טיילור סוויפט, לפי דירוג | 66 |  |
| Vulture | 179 השירים הטובים ביותר של טיילור סוויפט, לפי דירוג | 36 |  |
| Yahoo! News | 10 השירים הטובים ביותר משנת 2020 | נכלל |  |
הצלחה מסחרית

עם הפצתו של Folklore, השיר נחת במקום השמיני במצעד הספוטיפיי האמריקאי, עם 2.840 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. בשבוע אחד, צבר שם למעלה מ-10.7 מיליון השמעות. במצעד הסינגלים האוסטרלי הגיע למקום ה-13, תוך שברולינג סטון טופ 100 הגיע למקום השמיני.
במצעד הבילבורד הוט 100 הגיע למקום ה-23 מבלי שיצא כסינגל, תוך שבמצעד שירי הרוק & האלטרנטיביים הגיע למקום החמישי.
קרדיטים וצוות

הקרדיטים לקוחים מהאתר טיידל.
| 0 | 1 | 2 |
| --- | --- | --- |
|  טיילור סוויפט – כתיבה, הפקה  ג'ק אנטונוף – כתיבה, הפקה, הקלטה, תופים חיים, תכנות כלי הקשה,  גיטרה חשמלית, גיטרה אקוסטית  אוון סמית' – סקסופונים, חליל, גיטרה חשמלית, כלי מקלדת |  בובי הוק – מיתרים  לורה סיסק – הקלטה  מייק ויליאמס – הקלטת מיתרים |  ג'ון גוטייה – הקלטת מיתרים  ג'ונתן לואו – מיקסינג, סינת' בס, הקלטת סינת' בס  רנדי מריל – הנדסת מאסטרינג |